Jeg vil hermed opfordre en admin til at kigge forbi s og af to årsager: dels for at andre øjne kan se, om min frustration over mandens arbejde er begrundet eller ej, dels for at andre brugere end jeg kan vurdere hvorvidt hans opførsel og "modus operandi" er helt kosher. Baggrunden for denne anmodning ligger i, at jeg nu gentagne gange har brugt timers arbejde på at rydde op efter Danniesens redigeringer, der (i mine øjne) kun sjældent er i en given artikels (subsidiært Wikipedias) ånd eller eksisterende form. Det er et slidsomt og frustrerende arbejde, som ærligt talt stjæler min energi til at foretage mere brugbare redigeringer. Da jeg efterhånden må siges at være personligt engageret i denne "fejde" erklærer jeg mig hermed inhabil til at dømme i sagen, og beder derfor om andres vurdering. 
Jeg ser flere problematikker i sagen: 
Jeg er bevidst om, at man for et par måneder siden nåede en kortvarig dialog med brugeren, der her lovede bod og bedring. Siden er brugeren faldet tilbage i sin tidligere arbejdsform og viser nu ingen tegn til at ville efterkomme de opfordringer, der er blevet givet. Vil en venlig sjæl derfor kaste et blik på denne sag og hjælpe/mægle/dømme?
På forhånd tak, -- 25. feb 2010, 16:52 (CET)
Har nogen forsøgt at maile ham? Det prøver jeg nu. -- 25. feb 2010, 17:00 (CET)
Ok. Det er så gjort. Jeg vil bede alle om ikke at blokere Dan, indtil han har svaret. Lige så snart jeg får et svar gør jeg jer opmærksom på det. -- 25. feb 2010, 17:12 (CET)
Han er begyndt at redigere igen, og jeg står uforstående over for hans ignorering og ikke mindst ligegyldighed. Han har ikke svaret på mailen, hvor jeg (synes jeg selv) gjorde det klart for ham hvad der er galt. De seneste redigeringer er ikke hærværk, og de der er problemer med, blev foretaget for lang tid siden. Jeg agter at blokere ham næste gang han laver noget dumt. -- 19. mar 2010, 19:50 (CET)
Han er blokeret i 3 måneder nu. -- 9. apr 2010, 15:28 (CEST)
